text: Бруднага і абадранага падлетка змясцілі на абследаванне ў псіхлякарню. Дактары сказалі, што пацыент здольны адказваць за свае ўчынкі.
  Пазней аказалася, што ён умее і слова трымаць. Ушколе-інтэрнаце, дзе абвінавачаны знаходзіўся да суда, адміністрацыя прапанавала яму да мінімуму знізіць кантроль у абмен на абяцанне, што не збяжыць. І падлетак пагадзіўся. Умовы вуснай дамовы выконваліся. Дзяніс акуратна наведваў заняткі, выконваў хатнія заданні, дысцыпліну не парушаў.
  — Разумны хлопчык, — кажа пра яго намеснік дырэктара па выхаваўчай працы Пінскайшколы-інтэрнатаАлена Кандрацюк. — І не па гадах самастойны.
  Сам сабе вопратку папраўляў, хоць у нас у інтэрнаце швачка ёсць, школьную мэблю рамантаваў. Марыць стаць цесляром. Напярэдадні суда ён сядзеў у мяне ў кабінеце іпа-даросламуразважаў пра тое, у якіх умовах адбывае пакаранне былы прэм’ер-міністрУкраіны Юлія Цімашэнка. Нікога з нашых выхаванцаў гэтае пытанне ніколі не цікавіла.
  Большасць пацярпелых, даведаўшыся пра абставіны жыцця абвінавачанага, адмовіліся ад матэрыяльных і маральных прэтэнзій да яго і прасілі суд строга не караць хлопца. Яны былі адзінымі, хто ўслых яму шчыра паспачуваў.
  Праз паўтара года Дзяніс вернецца ў Пінскуюшколу-інтэрнат. Тут падлетка ўжо добра ведаюць. Вось толькі ці атрымаецца з ім пасля калоніі знайсці агульную мову — вялікае пытанне.
  Аповед уласнага карэспандэнта «Вячэрняга Брэста» Паўла Куніцкага пра15-гадовагападлетка, які ўцёк з сашколы-інтэрнатаі 40 дзён пражыў у зямлянцы, выклікаў у беларускім грамадстве велізарны рэзананс. Людзі неабыякавыя да лёсу хлопчыка і заклікаюць рэдакцыю «Вячэрні Брэст» і адно аднаго дапамагчы яму пазбегнуць дзіцячай выхаваўчай калоніі.